**О Т Ч Е Т**

**на дейността през 2023г**

****

**Настоящия отчет е разработен на основание чл. 16, т.4,чл. 26 ал. 1 и 2 от ЗНЧ**

**І. Основна цел на читалищната дейност през отчетната 2023г. е да развива и укрепва читалището, като местен център с културно-просветна, информационна, социална и гражданска функции. Да го превръща в съвременен ефективен център, предлагащ всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.**

 **ІІ. Под цели и приоритетни направления в дейността на читалището през отчетната година:**

1. **Възраждане и съхраняване на непреходните духовни ценности, автентични традиции и самобитни обичаи.**
2. **Превръщане на читалището в притегателен център и място за изява и оползотворяване на свободното време както на възрастни, така и за деца и младежи.**
3. **Иновативна политика и работа по проекти за развитие на:**
* **Гражданското и патриотично възпитание.**
* **Правно просвещение.**
* **Формиране на етично и толерантно съзнание и поведение сред населението.**
* **Читалището в подкрепа на семейството.**
* **Информационна подкрепа на образованието.**
* **Духовно и нравствено възпитание на младите.**
* **Екологично просвещение на населението.**
* **Формиране на здравословен образ на живота.**
* **Художествено – естетическо образование.**
* **Краезнание.**

 **Население към 31.12.2023г. – 540 постоянни жители на село Змейово.**

 **Съвместна дейност с други неправителствени организации от село Змейово:**

* **Клуб на пенсионера.**
* **Клуб на офицерите и сержантите от резерва и запаса на МНО и МВР с. Змейово.**

 **Партньорства през отчетната година 2023 г.**

* **НПО „ Земя завинаги” гр. Стара Загора.**
* **Читалищата на селата: Дълбоки, Преславен, Маджерито, Калитиново и Михайлово от общ. Стара Загора.**
* **Читалища от общините: Мъглиж, Котел, Гълъбово, Чирпан, Казанлък, Хасково, Свиленград, Нова Загора, Раднево, Шумен и др.**

**Дейността на НЧ „ Пробуда – 1928” се разпостранява чрез социалните мрежи, рекламни брошури, флаери и медии. За целта са създадени два профила на читалището и неговата дейност. Състав на обществен съвет от изявени местни деятели в помощ на НЧ „ Пробуда – 1928” село Змейово:**

1. **Стефка Андреева – председател на НЧ „ Пробуда – 1928” с. Змейово.**
2. **Христо Трифонов – полковник от гранични войски.**
3. **Валентин Вълев – Кмет на село Змейово.**
4. **Мария Иванова – философ и преподавател по народни танци.**
5. **Величка Папачева – дългогодишен читалищен деятел.**
6. **Неделчо Генев – офицер от българската армия.**
7. **Златина Чорева – историк, етнолог.**
8. **Кирилка Вълева – преподавател по история и география.**
9. **Калинка Тарлева – председател на пенсионерския клуб.**
10. **Васил Герлимов – академик.**
11. **Никола Пеев – икономист.**
12. **Емилия Петкова – читалищен секретар.**

**Участие на читалището в реализацията на областни, общински културни програми през отчетната година:**

 **Онлайн участия в общински и национални инициативи през цялата година.**

**Мероприятия за привличане на читатели чрез изложба на нови книги, публикации на страниците на читалището и мобилна връзка с читателите.**

**Популяризиране на всички значими мероприятия през 2023г. проведени от народното читалище чрез: интернет страниците на читалището, сайта на община Стара Загора, национално радио, ТВ БТВ, ТВ БНТ и други медии.**

**Наличие на собствена страница на читалището в интернет**

* **Наличие на собствена страница в социалната мрежа Facebook с адрес НЧ „ Пробуда – 1928” с. Змейово и „От змейовското минало към бъдещето”.**

**ІІІ. ОТЧЕТ НА ДЕЙНОСТТА ПО ПЛАН –ПРОГРАМАТА**

**НА НЧ „ПРОБУДА – 1928” С. ЗМЕЙОВО**

**ПРЕЗ ОТЧЕТНАТА ГОДИНА ЗА:**

 **ПРОСВЕЩЕНИЕ НА НАСЕЛЕНИЕТО**

**Формиране на здравословен образ на живот и образоване.**

* **Чрез публикации в интернет страниците и групите на село Змейово.**

**ФОРМИРАНЕ НА ТОЛЕРАНТНО СЪЗНАНИЕ И ПОВЕДЕНИЯ СРЕД НАСЕЛЕНИЕТО**

**Основни направления:**

* **Към малцинствата живеещи на територията на населеното място и района;**
* **Форми на работа: беседи с подрастващите на открито – през летните месеци.**

**ЧИТАЛИЩЕТО В ПОДКРЕПА НА СЕМЕЙСТВОТО**

**Направления за работа:**

* **Повишаване информираността на семействата.**
* **педагогически, психологически и правни знания най-вече на млади семейства.**

**Форми за работа: през цялата година чрез разговори и онлайн чрез страницата на читалището. Читалището в помощ на неграмотни ромски семейства във връзка с попълване на документи, разговори с родители за повишаване грамотността на децата от същите семейства и интернет услуги.**

**ЕКОЛОГИЧНО ПРОСВЕЩЕНИЕ НА НАСЕЛЕНИЕТО**

**Направления за работа:**

1. **Практически дейности с местното население свързани с екологията и опазване на околната среда и др. с мото „ Добрите идеи никога не остават незабелязани” - почистване на църквата в село Змейово и чит. двор - косене на трева и изрязване на ненужни клони и дървета през отчетната 2023 г. Подреждане на библиотеката в храм „Св. Николай” село Змейово.**

**КРАЕЗНАНИЕ**

**Основната краеведска дейност е насочена към издирване на сведения, необходими за всестранното изучаване на населеното място:**

1. **Природа и природни богатства – информиране на населението за природните дадености , местности, хидроенергийни източници и растителен и животински свят – през цялата година.**
2. **История- информиране на населението за политическата, стопанската и културна история, революционни движения, паметници на културата/историко –етнографска сбирка/, архитектурата и народното творчество - през цялата година.**
3. **Обществено –икономически живот, икономика и култура, административен и икономически капацитет на населеното място, НПО др. Информиране на населението – желаещи да научат повече за района и селото - през цялата година.**

**БИБЛИОТЕКА, РАБОТА С ЧИТАТЕЛИТЕ,**

 **МАСОВИ МЕРОПРИЯТИЯ**

1. **Обогатяване на библиотечния фонд – закупуване на нова литература.**

**Източници и способи за комплектуване на библ. Фонд през отчетната година:**

**Библиотечен фонд към 31.12.2023г. 6 705 б.е.**

1. **Ново набавени библиотечни материали през 2022г.**

**Книги – 3 б.е. / покупка/**

**Книги – 30 б.е. / дарение/**

**Читатели 84 бр., от тях до 14 години 18 броя**

**Води се инвентарна книга и дневник на библиотеката.**

1. **Опазване на библиотечния фонд:**
* **Работа с читателските задължения чрез телефонни обаждания, писменни уведомления и др.**
* **Ремонт на овехтели книги чрез подвързване – 10 броя**

**ЛЮБИТЕЛСКО ХУДОЖЕСТВЕНО ТВОРЧЕСТВО,**

**Целенасочена работа, насочена към опазване на фолклора и традиционното народно богатство през отчетната 2023г. със създадени условия и възможности за тяхното развитие и популяризиране.**

**ПОСТОЯННО ДЕЙСТВАЩИ КОЛЕКТИВИ ПРИ НЧ „ПРОБУДА – 1928” С. ЗМЕЙОВО**

**Постоянно действащи колективи:**

1. **Група за изворен фолклор – 22 човека**
2. **Певческа група – 7 човека**
3. **Танцова група – 12 човека**

**Временни колективи: Лазарска група – 9 деца и девойки**

**Кръжоци – „Детско творчество” – 15 деца**

**МАТЕРИАЛНО – ТЕХНИЧЕСКА БАЗА**

 **Състояние на МТБ в периода на отчитане. Съответствие с нормите за противопожарна безопасност, здравословни и безопасни условия на труд.**

1. **Налични 2 броя пожарогасители.**
2. **Наличие на противопожарна система .**

 **Предоставената сграда на НЧ „ Пробуда – 1928” с. Змейово разполага с библиотека, канцелария, киносалон, зала, складови помещения и санитарен възел. Обща площ с дворно място – 1 518 кв.м. По предписание на РЗИ са изпълнени през 2023 г. е сменен покрива на читалището. Направена е нова ел. инсталация в канцеларията и библиотеката. Свален е тавана в същите помещения и е поставено ново осветление.**

**ГОДИШЕН ОТЧЕТ ЗА ПРОВЕДЕНИТЕ МЕРОПРИЯТИЯ 2023 г.**

**ЯНУАРИ**

**06.01. Публикация във връзка с 175 години от рождението на големия български поет, публицист, общественик и революционер Христо Ботев, роден на 25 декември 1847 г. в гр. Калофер в семейството на даскал Ботьо Петков и Иванка Ботева.**

**12.01. По традиция в началото на годината откриване на дейността на НЧ „ Пробуда – 1928” село Змейово със здравна беседа.**

**13.06. Беседа на тема: 145 години от рождението на гения на българската лирика – Пейо Яворов. Рецитал на стихове изпълнени с много емоция, породени от драматичния му живот.**

**23.01. Януарска екскурзия с посещение на забележителности в полите на Стара планина.**

 **25.01. Проведена онлайн здравна беседа свързана с често изразени болести в пенсионната възраст. Използвани източници – читалищната библиотека.**

**ФЕВРУАРИ**

**07.02. Поставяне на афиши и връчване на покани за провеждане на Трифон Зарезан в село Змейово.**

**07.02. Публикация на страницата на читалището - годишнина от смъртта на Петко Киряков останал в българската история като Капитан Петко войвода.**

**14.02. Традицията в село Змейово на Трифон Зарезан започва с подготовка в домовете на лозарите. Стопанката, снахите и дъщерите ще омесят и опекат вкусни хлябове, ще приготвят местни традиционни ястия и ще изпроводят мъжете от семейството с думите " Да е на берекет и тази година". Трифон Зарезан 2023г. в село Змейово!**

**С много настроение, музика, вино, змейовски наложен пелин, благословии и традиционни ястия се проведе празникът на лозарите.**

 **Благодарение на добрите почвени и климатични условия в село Змейово са запазени традициите в лозарството и производството на вино и пелин. По стара традиция на 14 февруари се празнува „ Трифон Зарезан”, както е било от старо време с традиционно зарязване на лозето и с веселие на открито. В присъствието над 100 човека се извърши водосвет и молебен за добра и плодородна година.**

**18.02. Във връзка с годишнина от смъртта на Апостола на свободата Васил Левски във фоаето на читалището се направи изложба с портрети и произведения за него. Направени са онлайн беседи с информация за живота и дейността на Левски.**

**27.02. Начало на подготовката на НЧ „Пробуда – 1928” село Змейово за изложение на мартеници в парк „Пети октомври” гр. Стара Загора.**

**28.02. Отправена покана към жителите на село Змейово във връзка с Националния празник на РБ на трети март.**

**МАРТ**

**01.03. С интересни и красиви мартеници се проведе тържество в читалището. Във връзка с денят на самодееца и денят на мартеницата се проведе тържество в присъствието на 25 членове. Участие на читалището в изложение на мартеници в парк „Пети октомври” Стара Загора. Направена е и онлайн беседа за традицията на първи март в село Змейово свързана с украсяване на входните врати с червени конци с цел да пазят семействата от болести и лоши влияния.**

**03.03. Във връзка с освобождението на България от турско робство читалището организира тържество с присъствието на местни жители и гости от гр. Стара Загора. С почит и признателност към загиналите за свободата на България пред паметниците от руско турската и балканската война се поднесоха венци и цветя. С рецитал и доклад на представители на МНО мероприятието е качено в интернет на страницата на читалището.**

 **06.03.онлайн беседа в групите на село Змейово на тема: „Приложение на билките в борбата с вирусните заболявания”.**

**08.03. Приятни мигове със забавна викторина, цветя и много настроение на 8-ми март в село Змейово в присъствието на 33 членове на читалището.**

**11.03. Първа репетиция на лазарската група. Подготовка за обичая „Лазаруване” в село Змейово.**

**12.03. Начало на репетициите на групата за народни танци.**

**20.03. Беседа за навършване на 301 години от рождението на Паисий Хилендарски в присъствието на 23 членове на читалището. Използвани източници – библиотеката при НЧ „ Пробуда – 1928” село Змейово.**

**24.03. Тридневна екскурзия организирана от читалището до: Рилски манастир, Стобски пирамиди, хижа „Яне Сандански” в Пирин планина, Мелник, Роженски манастир, Рупите, Златолист и Хераклея Синтика.**

**27.03. Посещение на най-високата гара на Балканите с надморска височина 1267 м. от 20 членове на читалището.**

**27.03. Организирано посещение на плиоценски парк с изложени останки от праисторически животни и предмети в село Дорково.**

**25.03. Публикация на страницата на читалището на тема „ Как се е празнувал Благовещение в село Змейово”. Данните са събрани от възрастни местни жители и публикувани така, както са разказани.**

**27.03. Публикации за старт на онлайн конкурс за насърчаване четенето „ За четенето с вкус или как да пържим завистливите езици”.**

**31.03. Поредица от информация на страницата на читалището за безсмъртни български творци и тяхното творчество.**

**31.03. Участие в регионална работна среща на тема: „Дейност на библиотеките от област Стара Загора. Отчет за 2022 г. в зала на РБ „ Захарий Княжески” Стара Загора.**

**АПРИЛ**

**01.04. Първо-априлско настроение с онлайн изложба на страницата на читалището и групите на село Змейово на интересни авторски карикатури.**

**08.04. С много настроение, лазарови песни и наричания се проведе лазаров ден в село Змейово. Момичета и девойки в красиви носии посетиха над 120 домове в селото. Лазарската група допринесе за много настроение и веселие в селото.**

**11.04. За втора поредна година НЧ „Пробуда – 1928”, с. Змейово участва в инициативата „Боядисай яйце, спаси детско сърце”.**

**23.04. Старт на онлайн конкурс за четенето с вкус или как да пържим завистливите езици. Организатори са народните читалища на селата Преславен, Змейово и Дълбоки. Конкурсът се проведе от април до септември с включени кулинарни рецепти от краеведска и художествена литература. Кампанията е насочена към деца и възрастни и в нея взеха участие индивидуални участници, читалища, училища, библиотеки и НПО на територията на област Стара Загора.**

**14.04. Публикуване на цитат от първият участник в конкурса „За четенето с вкус или как да пържим завистливите езици”.**

**21.04. В библиотека „Искра” гр. Казанлък на Велики четвъртък жените от НЧ „ Пробуда – 1928” село Змейово, демонстрираха на децата от 4-та група на ДГ „Теменуга” и 5 а клас на ОУ „Паисий Хилендарски” стари техники за боядисване на яйца.**

**25.04. Публикация на читалището в групите на село Змейово за събирането, съхраняването и ролята на билките с ползи за здравето.**

**МАЙ**

**06.05. За поредна трета година, тридневно участие на самодейните колективи от читалището в националния събор на овцевъдите до Петропавловския манастир в Арабанаси. 25 участника показаха селски бит от старозагорско, обичаи и традиционни ястия пред хиляди гости и участници. Медийно участие на читалището в БНТ.**

**11.05. Във връзка с празника на библиотекаря е направена публикация на страницата на читалището.**

**13.05. Приятелска среща с доцент д-р Евгения Иванова – представител на РИМ гр. Стара Загора на тема: история, бит, култура и природни забележителности на село Змейово.**

**20.05. Беседа в присъствието на 22 човека във връзка с денят на Светите братя Кирил и Методий, на българската азбука и култура и славянската книжовност. Направена е и публикация на страницата на читалището.**

**21.05. Направена публикация на страницата на читалището за открити сцени и арт пространства в Стара Загора, наситени със събития до месец септември 2022г.**

**22.05. За най-малките читатели предоставени интересни четива в групите на село Змейово.**

**24.05. Участие на НЧ „ Пробуда -1928” село Змейово в тържествено шествие в гр. Стара Загора.**

**27.05. Покана на страницата на читалището към всички деца от село Змейово за празнично веселие и забавни игри за деня на детето.**

**27.05. Участие на групата за изворен фолклор и танцовата група в годишнина на читалището в село Християново, общ. Стара Загора.**

**31.05. Читалището с представител – делегат на 26-ти конгрес на СНЧ.**

**ЮНИ**

**01.06. Проведен детски празник в село Змейово, изпълнен със забавни игри и веселие в присъствието на 25 деца на възраст от 4г. до 15г.**

**02.06. Отдаден е поклон с поднасяне на венци и цветя пред паметниците на загиналите герои за свободата на България с рецитал и беседа в присъствието на 24 човека.**

**05.06. Участие на танцовата група и групата за изворен фолклор /25 самодееца/ от читалището в двудневния народен събор „ Света Троица в село Устрем, общ. Тополовград. Удостоени с диплом за отлично представяне.**

**06.05. Посещение на археологическа експозиция в с. Кабиле, общ. Ямбол.**

**07.06. Анализ на междинни резултати от провеждане на национален онлайн конкурс „ За четенето с вкус или как да пържим завистливите езици” с кулинарни рецепти от краеведска и художествена литература април – септември. Конкурсът има за цел да се насърчи четенето и творческите търсения в подкрепа на запазване, съхраняване и споделяне на краеведската история и в подкрепа на четенето, самодейността и здравословното хранене.**

**08.06. НЧ „Пробуда – 1928” отправя покана към всички любители на народните хора за участие в танцов самодеен колектив при читалището за начинаещи. До тази дата групата за напреднали продължава да заучава нови танци и хора.**

**15.06. Начало на летните занимания с деца и юноши от 5г.до 15г. Проведени забавни игри за най-малките.**

**22.06. С много настроение, занимания и танци, деца, родители и техните близки посрещнаха лятото пред читалището в село Змейово. По мотиви на приказки от Елин Пелин децата нарисуваха интересни и красиви рисунки.**

 **24.06. За поредна година участие на самодейните колективи в десетото издание на празника на житото – Пътят на хляба в село Преславен, общ. Стара Загора.**

**29.06. Във връзка с най-старият събор в село Змейово празнуван преди 70-80 години на Петровден се проведе онлайн беседа с краеведска информация събирана от местни хора и стари записки в летописната книга на местната църква.**

**ЮЛИ**

**25.07. Приятелска среща на приятели от детските години. Вълнуващите моменти започнаха от центъра на село Змейово, там където всички се събираха за игри, песни и танци. Читалището успя да издири много от хората пръснати в страната и света.**

**26.07. Подготовка на НЧ „ Пробуда – 1928” село Змейово за провеждане на Национален фолклорен събор „Богородична стъпка” на трета сцена наречена „ На селски сбор не се кани”. Предварителни разговори със всички участници във фолклорната програма, интересни занаяти в селски кътове и изложение на традиционни ястия с готвене на живо.**

**28.07. Здравей ваканция с кръжок „Детско творчество” има за цел да приобщи деца от село Змейово за работа в екип и насочи тяхното внимание към изработка на предмети с подръчни материали. 12 деца от селото в поредица от дни изработиха красиви подаръчни предмети и се забавляваха с четене на откъси от любими книги.**

**29.07. Фолклорните групи при НЧ „ Пробуда – 1928” село Змейово участваха в празника на село Малко Кадиево, общ. Стара Загора с фолклорна програма.**

**01.07. - 30.07. Кампанията за „Четенето с вкус или как да пържим завистливите езици” и през юли месец продължи. На страницата се публикуваха всички участия от художествена литература на български автори.**

**През този месец се направиха няколко екскурзии в околностите на село Змейово, организирани от читалището с разрешение на родителите с деца от 6г. до 13г. с цел опознаване на историята, природните дадености, билките, местностите и реките.**

**През юли месец читалището усърдно работи по организацията на селския двор на Богородична стъпка.**

**АВГУСТ**

**02.08. И тази година НЧ „Пробуда – 1928” организира за децата от село Змейово детска фото сесия и рисунки на тема „ С любов към природата”. Всички снимки и рисунки на децата се публикуваха от читалището на страницата на читалището и в групите на селото. Със желание децата снимаха и рисуваха прекрасни озеленени места, величествените борови гори над селото и всичко свързано с природата.**

**03.08. В читалището се проведоха летни занимания с деца като: изработване на подаръчни предмети, картички и рисунки.**

**08.08.Лятна разходка в околностите на село Змейово с децата от кръжок „ Детско творчество”.**

**09.08. Продължават публикациите от конкурса „За четенето с вкус или как да пържим завистливите езици”на страницата на читалището.**

**09.08. НЧ „Пробуда – 1928” публикува програмата за селския двор на трета сцена „ На селски сбор не се кани” – Национален фолклорен събор „Богородична стъпка”.**

**10.08.** **Публична лекция, организирана от Тракийски университет, гр Стара Загора и БАН, София на тема: Ароматните растения в змейовския наложен пелин - традиционни знания и наука. На лекцията в читалището присъстваха дългогодишни майстори на змейовски пелин. Докторант Ваня Бонева, доктор Мария Славчева, проф. Грозева и нейният екип изненадаха присъстващите сертификати за участие, сирене, кашкавал и бутилирано вино с марката на университета.**

**16.08. Жители и гости на село Змейово почетоха празника на Божията майка. Обединени от традициите, уважението към празниците и вярата всички се събраха в местността „Старата река”. Литургия за всички присъстващи отслужи отец Петър. Читалището отправи благодарност към дарителите на „курбан за здраве”.**

**17.08. НЧ „Пробуда – 1928” Змейово присъства на форум на читалищата организиран от отдел Култура при община Стара Загора.**

**17.08. Ремонт в читалището. Смяна на стар покрив с нови материали.**

**19.08. Участие на самодейните колективи от читалището в събор на село Малка Верея.**

**26.08. - 27.08. По покана на община Стара Загора НЧ „ Пробуда – 1928” село Змейово организира трета сцена наречена „ На селски сбор не се кани”на Богородична стъпка, с участието на колективи от страната представящи българския фолклор, занаяти и традиционни ястия. 15 селски къта допринесоха за прекрасното настроение на всички гости и участници, а фолклорните групи се погрижиха за всеобщо веселие в селския двор. Групите на читалището от село Змейово представиха селския бит с предене, чепкане, готвене и раздумка с гости и участници. С установен ред и дисциплина през двата дни на мероприятието всички гости и участници се насладиха на богато наредения двор и изложбите в него. Мероприятието се разпространяваше чрез живо предаване от личните профили на самодейците от Змейово. В дните на провеждане над 500 участника допринесоха за доброто настроение и прекрасната програма. Благодарение на одобрен проект към НФК „ Културно - историческо наследство в селски кътове” в селската махала бяха подредени 17 къта със занаяти, ястия, фолклор, бит, старинни оръжия и селска библиотека.**

**30.09. Читалището създаде събитие за провеждане на съпътстваща проява към празника на пелина „Благоденствие за богата реколта”**

**СЕПТЕМВРИ:**

**И през този месеца продължи кампанията за насърчаване на четенето и онлайн конкурс „ За четенето с вкус или как да пържим завистливите езици”.**

**06.09. В деня на съединението на РБ в село Змейово пред читалището се проведе съпътстваща проява към петнадесето издание на празника на пелина. Гости от общинския съвет на общ. Стара Загора откриха празника с пожелание за здраве на хората и богата реколта по лозята. Отец Петър отслужи молебен за добра и благодатна година. Читалището връчи грамоти на най-добрите лозари и майстори на змейовски пелин.**

**10.09. За нас беше чест и удоволствие да представим старозагорски и змейовски гозби в най-големия кулинарен фестивал в общ. Шумен. Готвенето на жарава с автентични носии е предизвикателство, но при добра подготовка и организация успяхме да покажем над 12 ястия. Журито присъди една от най-впечатляващите награди на групата за изворен фолклор – диплом за най-автентични и оригинални ястия.**

**11.09. Посещение на исторически забележителности в община Шумен и Велики Преслав. / 22 човека/**

**ОКТОМВРИ:**

**През този месец се започна подготовката за празника на пелина. Репетициите на самодейните колективи се увеличи на три пъти в седмицата.**

**Ремонтите в читалището и през този месец продължиха със смяна на нов покрив с нови материали, нова ел. инсталация и сваляне на тавани на втория етаж в сградата.**

**08.10. Участие на самодейните колективи / 20 участника/ в третото издание на фестивала на фолклора и ястията в с. Нейково, общ. Котел. НЧ „Пробуда – 1928” с. Змейово е партньор на фестивала в село Нейково.**

**14.10. С удоволствие НЧ „ Пробуда – 1928” село Змейово участва в пъстрия празник на тиквата в село Дълбоки. Читалището е удостоено с плакет, първо и второ място.**

**НОЕМВРИ**

**01.11. В деня на Народните будители НЧ „ Пробуда – 1928” с. Змейово получи от Патентно ведомство РБ свидетелство за регистрация на патентна марка с името „Празник на пелина”.**

**01.11. В деня на народните будители е направена публикация на страницата на читалището за видни личности и будители от село Змейово с принос към съхраняване на българската история и култура. И тази година е отправено послание към следващите поколения в същата публикация да знаят и помнят своя род и памет, силно да обичат бащино огнище, свидно да любят всичко българско и да пазят България във вековете!**

**07.11. Публикация във връзка с 189 години от рождението на един от будителите на българския народ – Любен Каравелов.**

**08.11. Проведена беседа в НЧ „ Пробуда – 1928” село Змейово в присъствието на 15 човека на тема: Наложеният пелин – божествената напитка във всеки змейовски дом.**

**08.11. Направена публикация в групите на село Змейово за ползите на билката пелин и неговите лечебни свойства. Публикува се послание от старите майстори на пелин, за това как се берат билките и как се съхраняват.**

**14.11. Във връзка с 116 г. от рождението на шведската писателка Астрид Линдгрен се направи изложба в читалището с нейни произведения.**

**14.11. В читалището се проведе първи кулинарен курс по готварство за придобиване на умения за приготвяне на традиционни български ястия. В курса се включиха хора на възраст от 6г. до 70 г. Неочакван интерес на първия курс.**

**16.11. Дарение на уникална картина нарисувана през 1970 г. от старозагорския художник Любомир Цакев. Читалището отправи благодарност към дарителите.**

**23.11. създаде събитие за предстоящия празник на пелина в село Змейово.**

**29.11. Представител от НЧ „Пробуда – 1928” присъства на семинар в РБ „Захари Княжески” гр. Стара Загора на тема: социалната роля на обществената библиотека.**

**30.11. НЧ „ Пробуда – 1928” получи грамота от РЗИ гр. Стара Загора за успешно партньорство при реализиране на дейности посветени на здравето.**

**ДЕКЕМВРИ**

**06.12. Публикации за предстоящия празник на пелина в село Змейово. Информация за участващите майстори на пелин и участващите колективи и индивидуални участници. Подготовка за намиране на подходящо жури в конкурсната част на празника. Организирани срещи на майсторите на змейовски пелин.**

**09.12. Съвместно с кметство и читалище село Змейово се проведе инициатива за почистване на читалищния парк и центъра на село Змейово, с участието на 50 доброволци от селото.**

**12.12 Във връзка с предстоящия празник на пелина кметство и читалище организираха кампания за дарения. Даренията са вписани в касова книга и изложени във финансов отчет на читалището за 2023г.**

**16.12. Стотици хора на единствения в света празник на пелина в село Змейово. Над 200 участника на колективи и индивидуални изпълнители от 9 общини на сцена. 19 носители на вековната традиция с 33 проби в надпреварата за първите три места, цвят, бистрота, аромат и награда на публиката. Над 13 автентични кътове в центъра на село Змейово с наложен пелин и предмети от змейовския бит. С много настроение, прекрасни изпълнители, професионален оркестър, змейовски пелин и кръшни хора на 15-то издание на празника на пелина.**

**23.12. Читалището организира посещение на постановката „Рождеството се обърка” в културен дом гр. Стара Загора с организиран превоз.**

**25.12. С деца от село Змейово пред елхата в центъра на селото. Вълнуващи мигове от Коледното тържество с най-малките жители на село Змейово.**

**25.12. НЧ „ Пробуда – 1928” провежда традиционно коледно събиране на живущи от квартал „Бялата махала” за съвместно празнуване на Коледа.**

**30.12. Представяне на резултатите от кампанията за насърчаване на четенето „ За четенето с вкус или как да пържим завистливите езици.**

**31.12. Съвместно с кметство и читалище се организира на центъра в село Змейово тържество за посрещане на Новата 2024 година.**

 **Помощници- доброволци в дейностите на НЧ „ Пробуда- 1928” село Змейово за 2023г.**

 **Величка Папачева, Бисера Иванова, Христо Трифонов, Христо Узунов, Калинка Тарлева, Валентин Вълев, Стефка Андреева, Стефка Стоянова, Кирилка Вълева, Неделчо Генев, Васил Герлимов, Дияна Пеева, Мария Иванова, Златина Иванова, Теньо Котев, Недка Дурлова, Пенка Пашова, Никола Пеев, Пламен Димов, Йордан Петров, Марияна Петрова и др.**

**Изготвил отчета:………….**

**Емилия Петкова**

**Председател: ………………….**

**Стефка Андреева**

**10**